In nomine summe et individue trinitatis, ego Umbertus notum esse omnimodis cupio, tam presentibus quam futuris, et omnibus circumquaque longe vel prope manentibus, qualiter ob remedium anime mee et mee conjugis nomine Giberge, et ob abolitionem immanium criminum meorum et omnium antecessorum meorum, et propter adipiscenda premia salutis eterne, cedo loco Sancti-Michaelis archangeli, situm (sic) haud longe a castro Tornodorense, de rebus mee proprietatis, cum consensu omnium heredum meorum, alodum quoddam mansum indominicatum, cum servo nomine Helion, cum uxore sua et omnibus infantibus suis, modo ad presens; et post decessum meum, totum ad integrum, quicquid habere videor in villa que Curtis-Secreta dicitur, id est, servos, ancillas, prata, silvam et terram arabilem; et, in villa que Varennas vocatur, dimidium arpentum de vinea et arpentum integrum de terra ad hedificandum. Conjacent autem he villule prescripte in comitatu Tornodorense. Hujus igitur rei geste, quo divinus amor me compulit hec fieri, occasio hec fuit: abbas qui Heldefredus [dicitur] multa bona michi tribuens, videlicet in inicio hujus rei, familiaritate, duas libras denariorum dedit michi, necnon et equum unum simul, et postea singulis annis quicquid michi placuit libenter dedit. Si quis autem, quod nec fieri credimus, contra hanc firmitatem meam ausus fuerit irrogare calumpniam, quod cupit non evindicet, sed coactus persolvere cogatur auri libras XXX. Et ut hec carta inviolabilem obtineat firmitatem, manibus meis et manibus heredum meorum corroborata [est]. Signum REGNALDUS, ODO filius ejus, MILO, ACHARDUS, NIVARDUS, LENCELINUS, WALO, OTBERTUS, ROTBERTUS, WIDO. Actum Tornodorensis castri, regnante Hugone rege anno VI. Signum UMBERTHUS qui hanc cartam firmavit et firmandam tradidit. MILO comes, LAMBERTUS, RICHARDUS, ALBERICUS, ARCHANRADUS, CALO, GIRVARDUS, RAYNARDUS comes, EREMBERTUS, OTMUNDUS, WIDRICUS, MILO, ACHARDUS, ODO, RAYNARDUS.